Allažu svētliepa
Allažu svētliepa ir dižkoks Kuldīgas novada Ēdoles pagastā. Izvietojies pagasta ziemeļdaļā ap 200 m uz austrumiem no Burtnieku mājām lauka malā. Ainaviska 16 m augsta parastā liepa ar 6,4 m apkārtmēru. Lielākā daļa stumbra gājusi bojā, atlikusī daļa atjaunojas no atvašu zariem. Stumbrā izveidojies 3,5 m augsts un 1,6 x 0,7 m plašs atvērts dobums. Pēc nostāstiem, no liepas stumbra daļas esot izgatavots Ēdoles baznīcas altāris un koka skulptūras ap to.